**Narva Lasteaia Põngerjas andmekaitsetingimused**

Narva Lasteaed Põngerjas juhindub isikuandmete töötlemisel kehtivatest isikuandmete töötlemist reguleerivatest õigusnormidest: Euroopa Parlamendi ja Nõukogu Määrusest (EL) 2016/679 (isikuandmete kaitse üldmäärusest), isikuandmete kaitse seadusest, muudest andmekaitset reguleerivatest õigusaktidest ja Andmekaitse Inspektsiooni juhistest.

Töötleme laste, vanemate ja kooli töötajate isikuandmeid (näiteks ees- ja perekonnanimi, isikukood, sünniaeg, elukoha aadress, kontaktandmed, jm) juriidilise kohustuse täitmisel, avaliku ülesande täitmisel, vanematega ja töötajatega sõlmitud lepingu täitmisel.

Isikuandmete töötlemiseks eespool nimetamata alusel küsib Narva Lasteaed Põngerjas selleks nõusoleku.

Nõusolek isikuandmete töötlemiseks ning Andmekaitsetingimused nõusoleku alusel isikuandmete töötlemise korral (lisa 1)

Lapsevanema nõusolekut vajab lasteaed järgmistel juhtudel:

* Lapse nimi, foto, lasteaiatööd või huviringides tehtud tööd: eesmärgiks on jagada teavet veebilehel, infostendil või lasteaia sotsiaalmeedia kanalites lasteaia tegevuse, nt huviringide, võistluste ja etenduste kohta ning tunnustada last tubli saavutuse, nt konkursil võitmise või võistlusel auhinnalise koha saamise eest.
* Lapse terviseandmed: eesmärgiks on lapse elu ja tervise kaitse ning turvalise keskkonna tagamine lasteaias.
* Lapsevanema e-posti aadress: eesmärgiks on vajadusel suhelda otse lapsevanemaga tema lapse õppe- ja kasvatustegevuse küsimustes. Lasteaed ei jaga isiklikke andmeid kolmandate isikutega, välja arvatud juhul, kui seda nõuavad seadused või kui seda on vaja õppetöö tugiteenuste osutamiseks (toitlustus, e-päevik).

Lasteaia **andmekaitse kontaktisik,** kelle ülesandeks on koordineerida lasteaia andmekaitse küsimuste lahendamist, on lasteaia majandusjuhataja. Kõigi andmetöötluse kohta tekkivate küsimuste või muredega on võimalik pöörduda lasteaia juhtkonna või majandusjuhataja poole e-posti aadressil [narvapongerjas27@gmail.com](mailto:narvapongerjas27@gmail.com).

Linnavalitsuse asutuste **andmekaitsespetsialisti** ülesandeid täidab Narva Linnakantselei nõunik kriisireguleerimise ja andmekaitse valdkonnas. Linnavalitsuse andmekaitsespetsialist koordineerib andmekaitsenõuete täitmist linnavalitsuse asutustes ning töötab vajaduse korral andmekaitsevaldkonna õigusnormide täitmiseks ja linna ühtse halduspraktika kujundamiseks linnavalitsuse asutustele välja juhendmaterjale ja dokumendivorme.

Linnavalitsuse andmekaitsespetsialistiga saab võtta ühendust e-posti aadressil: [andmekaitse@narva.ee](mailto:andmekaitse@narva.ee).

Lisa 1

**NÕUSOLEK ISIKUANDMETE TÖÖTLEMISEKS**

1. **Isikuandmete vastutav töötleja** Narva Lasteaed Põngerjas (edaspidi *lasteaed*), Gerassimovi 18a, Narva 20105, e-mail [narvapongerjas27@gmail.com](mailto:narvapongerjas27@gmail.com)

1. **Lapse** nimi .........................................................................,

isikukood ..........................................................

1. **Lapsevanema või muu seadusliku esindaja** (edaspidi *lapsevanem*)nimi ......................................... ...................................., e-post ............................................................, isikukood ................................................

Annan lasteaiale nõusoleku avalikustada oma lapse järgmisi isikuandmeid järgmistel eesmärkidel (tehke ruutu märge):

* lapse foto, video, audio

Avalikustamise eesmärk on jagada teavet lasteaia tegevuse kohta ning tunnustada last tubli saavutuse eest.

* lapse nimi, isikukood

Avalikustamise eesmärk on jagada teavet lasteaia tegevuse, nt huviringide, võistluste ja etenduste kohta ning tunnustada last tubli saavutuse, nt olümpiaadi võitmise või võistlusel auhinnalise koha saamise eest.

* lapse lasteaiatööd kohalik ja rahvusvahelises projektides

Avalikustamise eesmärk on tunnustada heade saavutuste eest ja kajastada lasteaia tegevust.

* lasteaia huviringides ja projektides tehtud tööd ja nende salvestused

Avalikustamise eesmärk on tunnustada heade saavutuste eest ja kajastada huviringide tegevust.

Luban neid andmeid avalikustada:

* lasteaia stendil
* lasteaia veebilehel
* lasteaia Facebooki-lehel või muus sotsiaalmeediakanalis
* ajakirjanduses

Annan lasteaiale nõusoleku kasutada oma e-posti aadressi järgmiselt:

* lisada see rühma meililisti / lisada rühma Google’i gruppi (andmed edastatakse Google’i keskkonda)

Lapsevanemate meililisti eesmärk on võimaldada neil omavahel suhelda ning lihtsustada lasteaia ja kodu teabevahetust.

* saata e-posti aadressile lasteaeda juhtkonna ja rühmaõpetaja poolt koostatud e-kirju

E-kirjade saatmise eesmärk on vajadusel suhelda otse lapsevanemaga tema lapse õppe- ja kasvatustöö küsimustes.

**Eriliigilised isikuandmed**

* Annan lasteaiale nõusoleku töödelda oma alaealise lapse terviseandmeid tema elu ja tervise kaitseks (terviseseisund, mille tõttu võib laps vajada abi ravimite võtmisel või ei saa osaleda mõnes tegevuses, nt kehalise kasvatuse tunnis):

……………………………………………………………………………………………………………………………………………………………………………………………………

Lapse terviseandmete töötlemise eesmärk on lapse elu ja tervise kaitse ning turvalise keskkonna tagamine lasteaias.

**Andmekaitsetingimused nõusoleku alusel isikuandmete töötlemise korral**

1. **Õiguslik alus**

Andmete töötlemise õiguslik alus on nõusolek. NB! Kõigi ülejäänud andmete töötlemine, mida lasteaed lapsevanemalt nõuab, toimub õigusaktidega sätestatud kohustuste täitmiseks.

1. **Lapsevanema õigused**
   1. **Nõusoleku tagasivõtmine**

Lapsevanemal on õigus nõusolek igal ajal tagasi võtta. Nõusoleku tagasivõtmiseks tuleb lapsevanemal esitada lasteaiale avaldus ja märkida ära, milliste andmete töötlemise nõusoleku ta tagasi võtab.

* 1. **Andmete saamine, parandamine, piiramine ja kustutamine**
  2. Lapsevanemal on õigus saada lasteaialt kõiki andmeid, mida lasteaed tema alaealise lapse kohta nõusoleku alusel töötleb.
  3. Lasteaed parandab või kustutab nõusoleku alusel töödeldavaid isikuandmeid lapsevanema taotluse alusel. Taotlus tuleb esitada e-posti aadressil [narvapongerjas27@gmail.com](mailto:narvapongerjas27@gmail.com)
  4. Lasteaed vastab kõigile lapsevanema õigustega seotud pöördumistele esimesel võimalusel või kuni 30 päeva jooksul. Kui lapsevanema pöördumine on selgelt põhjendamatu või ülemäärane, on lasteaial õigus jätta see täitmata või nõuda täitmise eest mõistlikku tasu.

1. **Andmete avalikustamine ja edastamine**
   1. Lasteaed on kohustatud avaldama lapse ja lapsevanema isikuandmeid kolmandatele isikutele seaduses sätestatud juhtudel.
   2. Andmed avalikustatakse lasteaia veebilehel piiramatule hulgale kolmandatele isikutele. Andmed avalikustatakse Facebookis avalikkusele.
2. **Andmete säilitamine**
   1. Nõusoleku alusel avalikustatavaid andmeid säilitatakse nõusoleku tagasivõtmiseni. Avalikustamata andmed kustutatakse pärast nõusoleku tagasivõtmist. Avalikustatud andmeid ei kustutata, kui see on tehniliselt võimatu või kui vanem seda ei nõua (e-keskkonnad).
   2. Eriliigilisi andmeid ja vanemate kontaktandmeid säilitatakse nõusoleku tagasivõtmiseni või seni, kuni laps on lasteaias. Pärast seda andmed kustutatakse (hävitatakse).
   3. Nõusolekut säilitatakse 2 aastat andmete töötlemise lõpetamisest.
3. **Turvalisus**
   1. Avalikustatud andmetele pääsevad ligi kõik, kes kasutavad keskkonda, kus lasteaed andmeid avalikustab.
   2. Lasteaia veebileht on kaitstud otsiroboti vastase tõkkega, et isikuandmed oleksid otsingumootoritele kättesaamatud.
   3. Kinnisele keskkonnale pääsevad ligi üksnes grupi liikmed või keskkonna kasutajad.
   4. Lapsevanema e-posti aadress on kättesaadav lasteaia töötajatele.
   5. Lapse eriliigilised isikuandmed on kättesaadavad üksnes neile lasteaia töötajatele, kellel on neid vaja, et tagada lapse tervise kaitse. Lapse eriliigilisi andmeid töödeldakse üksnes paberil. Eriliigilisi andmeid hoitakse lukustatud kapis.
4. Kõigi andmetöötluse kohta tekkivate küsimuste või muredega on lapsevanemal võimalik pöörduda lasteaia juhtkonna poole e-posti aadressil [narvapongerjas27@gmail.com](mailto:narvapongerjas27@gmail.com)
5. Lapsevanemal on õigus pöörduda Andmekaitse Inspektsiooni või kohtu poole, kui ta leiab, et andmete töötlemisel on rikutud tema või tema lapse õigusi.

Kinnitan, et olen andmekaitsetingimustega tutvunud:

Lapsevanema või muu hooldusõigusega isiku nimi …………………………………………………

Allkiri..............................